Un şofer bulgar a fost arestat 30 de zile pentru că a încercat să transporte prin punctul de trecere a frontierei de la Calafat droguri în valoare de opt milioane de lei.
Poliţiştii de frontieră români şi bulgari au găsit în camionul acestuia aproximativ 40 de kilograme de metamefatmină.
Drogurile au fost descoperite în cabina camionului, ascunse în capitonaj. E vorba de 40 de caserole din plastic, iar valoarea drogurilor se ridică la opt milioane de lei.
În GALERIA FOTO de mai jos puteţi urmări imagini cu drogurile găsite de poliţişti în camionul condus de şoferul bulgar:
››› Vezi galeria foto ‹‹‹Potrivit documentelor prezentate de şofer, bărbatul în vârstă de 52 de ani circula pe ruta Bulgaria-Germania şi transporta sticlă.
Procurorii Direcției de Investigare a Infracțiunilor de Criminalitate Organizată și Terorism - Serviciul Teritorial Craiova au dispus reținerea șoferului, cercetat pentru săvârșirea infracțiunilor de trafic internațional de droguri de mare risc și trafic intern de droguri de mare risc.